Ude på landet Hvor mænd er hårde som en kaktus
Ude på landet Hvor det Vilde Vesten blev vundet
Ude på landet med en desperado Hvis man er blød som en avocado
Så bliver man til guacamole!
Frygtløse, det er vi Frygtløse
Du må hellere luske af, min ven Du er ude blandt de frygtløse
Derude Hvor der bliver taget sigte på den svage
Derude Hvor de skyder de blide og fromme
Hvor de slemme Er slemmere end normalt
Hvis du er typen Der har en nervøs blære
Så kommer din sadel til at stinke!
For så er du ikke at regne blandt de frygtløse
DE FRYGTLØSE - THE MUUHVIE
Cowboy, du er virkelig på den
Kom så, tøs.
Howdy, sherif.
EFTERSØGT DUSØR
Hjem til din farm.
Jeg boede en gang på en farm, jeg kunne kalde mit hjem.
Men ikke længere.
Og det nytter ikke noget at græde over spildt mælk.
Og apropos, det er mig.
Jeg er en ko.
Ja, de er ægte.
Hold op med at glo.
Man kan vel sige, jeg er husvild lige nu.
Jeg mistede mit gamle hjem,
takket være det ledeste slæng kvægtyve i hele Vesten.
Alameda Slim og Willie-brødrenes bande.
Det lykkedes dem at stjæle hele flokken lige for næsen af os.
Derefter forsvandt de, sporløst.
Efter det havde stakkels Abner ikke råd til at beholde stedet.
Eller mig, for den sags skyld!
VI SKAL TIL CALIFORNIEN
Men lige meget hvor sort det hele ser ud,
er der sikkert altid nogen, der har det værre.
Ham der, for eksempel!
Se der, Maggie! Der har du dit nye hjem!
En malkekvægsfarm!
Så kører det!
Bare det ikke er et af de der fedtfri steder!
HIMMELFARMEN
Jeg kender et sted Der er ganske smukt
Hvor floden buer Og når helt op i himlen
Lidt til venstre for Nebraska Og henover en bakketop
På mit lille stykke himmel Helt ude vestpå
Hvor alt er grønt
Lyder det ikke skønt?
Det er klart det smukkeste syn Der findes uden for byen
Der er ikke meget herude Men livet er værd at leve
På mit lille stykke himmel Helt ude vestpå
Bier i massevis Summer helt fredeligt
Hver en kornblomst Dufter så godt
Selv de løbende markløbere Sænker farten for dig
På mit lille stykke af paradis
Smukke, jeg vil love dig At når du har været der
Er der intet andet syn i verden Der kan hamle op med det her
Det eneste der mangler Er at du er min gæst
På mit lille stykke himmel Helt ude vestpå
Hvad med at komme på besøg? Der er plads i reden
På mit lille stykke himmel Helt ude vestpå
Ja, det er så min dreng!
- Dåsetyv! - Råb ikke ad mig!
Åh! Pligten kalder! Vil du ikke tage dig af det her, lille Grace?
Det er på tide, jeg giver dig mere ansvar her på gården.
Mener du det?
Tak, fru Caloway. Du bliver stolt af mig!
Lad mig være i fred, små flabede cocktailpølser!
Jeg fornemmer en voldsom negativ energi her!
Det er vores dåse, og Jeb tog den!
Og nu siger han, det er hans dåse!
Det gavner ingen at placere skyld.
Det er et organisk problem. Og der er en holistisk løsning.
Du fatter vist ikke en pind af hele farmkonceptet, hvad, søster?
Tag den, din dumme gamle ged!
- Giv mig den dåse! - Hit med den, din lille...
Undskyld, fru Caloway.
Grisebasser? Hvorfor kan I ikke lade Jeb være i fred?
Ja. Hvorfor ikke?
Den stakkels gamle ged har brug for ro og hvile!
- Nemlig! Det har jeg! - Så smut nu med jer.
Og tag jeres dåse med!
Ja, tag jeres dåse og... hey!
Kom tilbage, I små rullestege!
Har du ikke dåser nok i forvejen?
Øh, nej, faktisk ikke.
Hun skal være velkommen her, Abner.
Der er altid plads til en til.
Tak, Pearl. Men jeg advarer dig.
Hun er temmelig stædig.
Årh, du skal ikke være bekymret, Abner.
Jeg er sikker på, hun får det godt her.
Farvel, Pearl! Pas godt på dig selv.
Der er en ny en ude ved porten.
Ikke nu, Audrey.
- Det er en kæmpestor... - Alle sammen? Det her er Maggie.
Hun har vundet det Gyldne Yver Trofæ 3 gange.
Og hun var den allerførste Miss Muhko.
En show-ko?
På Himmelfarmen?
Jeg vil gerne have, I sørger for, hun føler sig hjemme.
Er det forstået?
Hey, tak, alle sammen.
Det er skønt at være her på Himmelfarmen.
Så, nu ikke tale i munden på hinanden.
Det er måske frostvareafdelingen?
Er den her tændt?
Godmorgen, Margrethe.
Sikken en herlig overraskelse at føje en medkvægssøster til vore rækker.
Hykler!
- Jeg er fru Caloway... - Hej!
...og det er Grace.
Der er ingen applaus og trofæer her, er jeg bange for.
Kun frugten af vores gode, ærlige arbejde.
I er lønslaver, hvad? Øj, den tid kan jeg godt huske.
Du er den største ko, jeg nogensinde har set.
Hvis du er chef her, tager jeg det som en kompliment.
Og er du ikke, så må jeg jo nok sætte mig på dig.
Mor!
Det var bare for sjov.
Hov! Hvad søren er det, der har sat sig fast i dit øre?
Her, snup et æble, knægt.
Men hold dig fra grisefesterne.
Vent nu lige! Der sidder også noget i mit øre.
Den er til mig.
Det var godt.
Hvor sejt. Gør det igen.
Gør det igen.
- Det gad jeg godt kunne. - Maggie er godt nok sjov, ikke?
At lære grise at kaste med mad. Som om de ikke var sjuskede nok.
Hallo, en højder.
For pokker da, Buck, rolig.
Okay, hvem er frisk på en omgang dåseskjul?
Den dåse er et familieklenodie.
Den, der vinder, får en stivkrampeindsprøjtning,
Lad stjernen komme forbi.
Hvor sejt!
- Jeg giver ikke autografer! - Jeg vil hellere have en på hovedet!
Hvad er det for et fjols?
Det er Buck!
Storbykrikke!
For søren, Buck, tag det roligt! Du er jo ikke til rodeo!
Næ, godmorgen, Sam.
Løber din hest om hjørner med dig igen?
Godmorgen, Pearl.
Jeg kommer for at give dig en ny rykker fra banken.
Det her bliver den sidste.
Hver gang min høst er lidt mager, sender de mig en af de rykkere.
De får deres penge, når jeg har dem.
De sadler helt om nu, Pearl. Banken indkræver alle folks gæld.
De mister penge hvert minut med alle de kvægavlere, der går rabundus.
Hvis de ikke har deres penge inden tre dage,
skal Himmelfarmen på tvangsauktion.
Hvad?
Nej.
De kan ikke tage min farm fra mig.
Jeg har stået imod tornadoer, snestorme...
Sam, det her er mit hjem.
Jeg er virkelig ked af det.
Det bliver min farm jo ikke reddet af.
Nå, Buck! Jeg håber, du er stolt af dig selv.
Det er lige præcis, hvad jeg er. Tak for interessen.
Du ved, Pearl, det behøver ikke ende sådan her.
Du har den bedste besætning i området.
Alt, du behøver at gøre, er at sælge et par af dine kreaturer...
Så er det godt, Sam! De er familie. Man sælger ikke sin familie.
Så, så klap nu hesten.
Skrub af, inden jeg kommer til at bruge ord, ingen ordentlig dame bør bruge.
- Få nu ikke et bomsislag. - Af sted, Sam.
Det er stadig mig, der ejer farmen! Forsvind!
Jeg sagde: forsvind!
Jeg prøvede jo bare at hjælpe.
Det tog fuldstændig pippet fra mig det der.
Jeg er ked af det, piger.
Jeg er fuldstændig tom for idéer.
Jeg tror godt, vi alle ved, hvad der vil ske nu.
- Så er det godt. - Nu bliver vi alle sammen spist.
Hvad? Tror du ikke, folk inde i byen spiser dyr måske?
Men hvem ville spise en høne?
Kom nu, venner, der må da være noget, vi kan gøre.
Hvad kan vi gøre?
Det her tager altså prisen!
- Priser! Godt tænkt, Krølle! - Ollie.
- Æh, hvad mener du?
Hør her! Hvad ville I sige, hvis jeg sagde, I kunne vinde store penge
og se Chugwaters smukke midtby, hvis I tog på landbrugsmarked?
- Ja, tak for dit bidrag, men... - Kom nu! Lad den nye ko tale!
Nye ko!
Kom nu, fru Caloway. Det vrimler jo med pragteksemplarer her.
De har virkelig gode chancer!
Årh!
Der er 2 uger til markedet. Lad os gå ind til byen,
blødgøre sheriffens hest og få ham til at give os mere tid.
- Hvad venter vi på, Maggie? Lad os gå. - Sådan.
Hvad siger du så, Caloway?
Ikke tale om.
Jeg forlader ikke Pearl i denne nødens stund for at følge en så tåbelig plan.
Hun ville blive ude af sig selv, hvis vi var væk.
Hvis det står til mig, er det ikke en mulighed.
Okay, det må du da også selv om.
Kom så, Grace! Vi har en farm, vi skal have reddet.
Du må bære over med hende, hun er bare lidt anspændt.
Anspændt? Hvad er hendes speciale, surmælk?
Gå ind til byen! Af alle uigennemtænkte ideer...
Nu må I ikke se så vredt på mig. Jeg ved godt, hvad I vil sige.
Maggie og Grace har brug for en med mit blik for detaljer,
så det ikke går galt inde i byen.
Sig ikke mere. Jeg går.
Ingen tårevædet afsked, kære børn.
I ved, hvordan jeg har det med overdrevne følelsesudbrud.
De damer!
Hvad fik dig egentlig på andre tanker?
- Jeg vil helst ikke tale om det. - Det er en dame ting.
- Held og lykke, piger! - Vi ses!
- Farvel! - De er hakkekød.
Skynd jer hjem igen.
Hun vil komme rundt om bjerget Hun vil komme rundt om bjerget
Hun vil komme rundt om bjerget...
Hun må skynde sig rundt om bjerget, for jeg holder ikke længere.
Maggie, må jeg være ærlig?
Ja, men kun hvis jeg får lov at bære hatten.
Det kan godt være, du er vant til den grove tone,
men vi foretrækker en venlig omgangsform.
Hvis jeg var hende, ville jeg flette næbet.
Gribbene er begyndt at kredse.
Hun er ikke ved at dø!
Sikker? Vi kan sagtens vente.
... nej, ikke noget Når hun ser bedstemor
Er der ikke mere mad til hende
Vi skal nok sige til.
- Der var ikke bid. - Det er modtaget.
Hvordan finder vi sherifkontoret, når vi når ind til byen?
Elementært, kære Grace. Hvis vi finder Buck, finder vi sheriffen.
Den hest er grunden til, at det hedder "hovmod".
I tror nok, I har krammet på mig?
Men tro om igen!
Sådan! Kys mig selv!
Jorden kalder Buck!
Det er din tur.
Skønt.
Du sloges i søvne igen. Du have nær tabt en sko.
Undskyld.
Det virker som om alle de andre heste er ude og fange banditter og fyre den af.
Hvem har sat den der?
Buck, det er ikke Dodge City, men her sker da lidt ind imellem.
Hey, Sherif!
Jeg har ventet længe på at kunne give dig det her.
Telegram.
Halløj, Morse. Hvad har du så der?
"Fanget Evil Eye Joe. Stop. Kommer med ham i dag."
"Hav pengene klar. Hilsen Rico."
Rico har fanget en bandit mere.
Han burde få nøglen til pengeskabet.
Hørte du det, Rusty? Rico kommer.
Ja, Rico. Jeg er gammel, jeg er ikke døv.
Ville det ikke være livet? Ride med Rico. Rense ud i Vesten.
Sparke bandit-bagdel!
Hiah!
Okay, piger, så rykker vi.
Se, der er ingen hegn her.
Hvad forhindrer så folk i at strejfe?
Det lader til, de er godt tæmmede.
Det føles ikke spor farligt overhovedet.
Der er ufarligt. Her er fredeligt som på farmen ved malketid.
- Hvad var det? - En skudduel.
- I dækning. - Hvem lever sådan her?
- Hvad skal vi gøre? - Der er en stjerne på den dør.
Det må være sherifkontoret. Hurtigt, piger!
SALOON-INDGANG
Smæk med hofterne Giv dem en ordentlig omgang
Dans bare løs her Og glem dine problemer
Få de køer væk fra scenen!
- Måske skulle vi komme tilbage senere. - Angrib!
Hvor vover du!
- Farmand! - Sønnike!
Næ, hør!
Hvad har jeg gjort?
Nu er det nok!
Så tager vi klovene på nakken, tøser! Skrub af!
Kom tilbage! Det er den bedste kabaret, jeg har set.
Du har siddet for længe i sadlen, gamle fjols.
Det var da et løjerligt sherifkontor.
Dansepiger, hasardspil... Hvordan får han nogensinde lavet noget?
Hvis det er sherifkontoret, så er den her by for fed!
Der har vi jo de tre mælkebøtter!
I piger er da lidt langt væk hjemmefra, ikke også?
Der har vi jo den opblæste gyngehest.
Vi skal lige sludre lidt om den her.
- Hvad er det? - Ja, hvad er det?
Du kom vist til at tabe den ude på vores farm.
Vent nu lige...
Stedet er gået bankerot.
- Jeres farm kan ikke reddes. - Fatter I kvier ingenting?
Lige et øjeblik!
Giv os to uger mere, så har vi i hvert fald tres dollars i præmiepenge...
I får tre dage maks, og så er det ud straks.
Og tres dollars kan ikke gøre det.
I skal nok bruge omkring...
hen ad...
750 af dem.
Hvordan skal vi skaffe alle de penge?
Måske kan Maggie bare trække dem ud af øret.
Så er det godt, Caloway.
Rico!
Hvem er det?
Undskyld.
Kan du ikke kende en rigtig helt, når du ser en?
Det er jo Rico!
Den sejeste dusørjæger på den her side af Pecos.
Jeg kunne gætte herfra og til dommedag, men jeg fatter ikke, hvordan du gør det.
Hvor er mine penge?
Jeg har dem lige her til dig.
De deler penge ud derovre.
Og hvem er ellers derude?
Den eneste bandit, vi mangler, er den lumpne, nederdrægtige Alameda Slim.
Han er kvægtyv.
- Hvad er dusøren? - 750 dollars.
Jeg har det!
Hvorfor fanger vi ikke ham Alameda Slim
og bruger dusørpengene til at redde farmen?
Det er virkelig en oplagt idé.
Jeg vidste, du ville elske den.
Har de ikke sarkasme der, hvor du kommer fra?
Altså, sig mig en gang, strammer hatten?
Jeg skal bruge en frisk hest.
STALD
En hest? Lad mig se...
Du er vel ude efter en hurtigt hest? Rigtig hurtig?
Og så skal den selvfølgelig kunne klare flere dage uden både vådt og tørt.
Og kunne liste. Være sikker på benene i ethvert terræn.
SHERIF
Hvad med den hest der?
Mener du Buck her?
Buck er hurtig, men han er lidt af en mundfuld.
Han går an.
Så siger vi det.
Hey, Rusty!
Jeg bærer Ricos sadel. Jeg bærer Ricos sadel!
Fint. Nu skal I få lov at være alene.
Nej.
Det er det rene vanvid at tro, at køer kan fange en kvægtyv.
Det eneste vi skal gøre er at følge den køkkenvogn ud til kvægdriften.
Og så lader vi banditterne komme til os.
Vi kan ikke vide, om køkkenvognen er på vej ud til en kvægdrift.
Tommy, mor dig godt ude på kvægdriften!
Ja, okay, tak.
Jeg tror, den er på vej ud til en kvægdrift...
Vi følger ikke efter den vogn. Og dermed basta.
Kom nu, Caloway! Det bliver da sjovt!
- Sig mig, slog du mig? - Ja, lidt.
- Hold op med det! - Hvorfor?
Jeg bryder mig ikke om det.
Åh, nej. Ikke hatten.
Hvad er der med hatten?
Det her problem skal ikke løses med vold.
Nu tager vi alle en dyb forløsende indånding...
Mudderbrydning.
Pas på sadlen.
Hvad syv sytten...
For sidste gang, jeg lader mig ikke trække rundt på den her måde.
Kom nu, din gale kvie.
For pokker.
Hey, makker. Styr dine kreaturer.
Det her er en pæn by.
Nøj! Gratis køer! Sikke et land!
Ja, det var ikke lige det, der var min plan, men det funker.
Jamen det "funker" ikke for mig.
Farvel, Buck! Pas nu godt på Rico, ikke!
Hasta la vista, kvier!
Åh, giv mig en farm
Fjernt fra storbyens larm
Der hvor hjorten sig tumler i leg
Et sted hvor en ko
Finder hvile og ro
Og hvor solen den skinner på mig
Det var derfor, de var gratis!
- Hjem til din farm... - Solgt!
Hvad var det?
Det er en tvangsauktion, piger.
Alle møblerne er solgt. Det sidste der skal bortauktioneres
er selve ejendommen med tilhørende jord, kendt af de fleste som Dixon Farmen.
Hører jeg...
Hvad sker der så med den ko, der har boet der?
- Hun skal nok klare sig. - Hvordan ved du det?
Fordi du ser på hende.
Var det der din farm?
Vi havde en familie der, ligesom jer.
- Hvad skete der? - Alameda Slim kom forbi.
Solgt til hr. Yancy O'Del.
En fornøjelse at handle med Dem.
SOLGT TIL HR. Y. O'DEL.
Kvægdrift, hvad sagde jeg?
- I skylder mig begge en dollar. - Pas på, piger.
Den mandlige del af arten kan være ekstremt fjendtlige.
Hold op, Caloway. Man må gå ud fra, de har set en ko før.
Hey, Barry!
Se lige der.
Malkekøer!
Hej, hvordan går det?
Halløj. Altså jeg gætter bare, men du er født i tyrens tegn.
Bare gå videre og undgå øjenkontakt.
Undskyld men, hvad laver tre yndige damer som jer...
På en kvægdrift som den her?
Ignorer dem, så kan det være, de går igen.
De er da meget søde. Måske kan de hjælpe os.
Selvfølgelig kan vi hjælpe jer.
Måske kan vi hjælpe hinanden?
Hør her, Don Ko, vi er her kun i forretningsøjemed.
Det lyder vel nok spændende, hvad slags forretning?
Vi leder efter en kvægtyv, der hedder Alameda Slim.
Det kan da ikke skade at spørge.
Slim?
Slim er bare en uhyggelig godnathistorie for at få kalvene til at arte sig.
- Hvad var det? - Det må være Slim og Willie-brødrene.
Slim og Willie-brødrene!
Bare rolig, smukke. Jeg beskytter dig.
Du har nøjagtig to sekunder til at fjerne det ben,
inden jeg bider det af ved knæet.
Undskyld, frue, jeg troede, De var hende blondinen.
Kom så, piger. Vi må fri af de her reb.
- Maggie, jeg kan ikke. - Pas på!
Hævnens time er kommet. Hold mig dækket!
- Med hvad? - Howdy, Slim!
Stille, I tåber. Der skal arbejdes nu.
Hør godt efter.
Der er skurke herude vestpå, der mener, de er de bedste,
og de tror, at det er dem, der er bedst til at stjæle kvæg.
Selvom de er gode, er de ikke så gode som mig.
Jeg skal dårligt løfte en finger
De siger, jeg er ond Ækel og modbydelig
Men de har endnu ikke set Det værste jeg kan finde på
For jeg...
Den bedste måde at stjæle kvæg Der endnu er tænkt på
For når jeg...
Se de køer Blive hypnotiseret
- Han rør dem ikke - Siger intet
Men køerne er under hans kontrol
Og det er ikke nemt Når de er så store, som de er
Hvis man ser på det Fra kvægets side
Så kan jeg...
Hvad siger I så, drenge? 5000 stykker langhornskvæg i trance.
Maggie, fru Caloway. Så vågn dog op!
Den lyd som kvæg Holder allermest af
Ja, jeg kan...
Giv mig et slag i rumpen Hvis det ikke giver gevinst
- Han bruger ikke reb - Aldrig reb
For han kan hypnotisere dem
Han er en slags rottefænger Med kæmpestore underbukser
Jeg er den ægte vare For dem, der siger muh
Takket være min...
Jeg får kvæg ud af rumpen!
For jeg kan...
Hvis du var kommet et sekund tidligere, havde du taget ham på fersk gerning.
Så I gutter noget, inden jeg nåede frem?
Ja, det kan du tro, Rico. Vi havde lige sat os ned for at spise,
og så lige pludselig gik lyset ud.
Hvilken del af "Hold mig dækket" var det, vi ikke forstod?
- Er I okay? - Jeg ved det ikke.
Jeg havde det, som om jeg drømte.
Slim begyndte at synge, og så vidste jeg hverken, hvem eller hvor jeg var.
Jeg synes altså ikke, det lød som sang.
Og, I ved, jeg har absolut gehør.
Grace, det med dit absolutte gehør...
- Ikke nu. - Festen er forbi!
I blander jer i et officielt politianliggende.
Jeg kommer om lidt, du gamle!
Buck er på sagen.
Sæt mig ikke i forlegenhed foran min makker!
Du og han? Er I makkere?
Hvordan fungerer det så egentlig?
Jeg mener, rider du på ham på lige eller ulige datoer?
Han valgte mig til opgaven, fordi jeg har de evner,
der skal til for at vi kan fange vores bytte.
Skal I gutter tilbage til byen?
Ja da. Vi er nødt til at melde det her til Sheriffen.
Giv ham hans hest igen. Den er åbenbart bange for køer.
Det, piger, det er det, der gør mig og Rico
til jævnbyrdige makkere i en fræk, fed dusørjæger...
...enhed?
Det var så det.
Jamen, dog...
Jeg er ingen prof,
men jeg tror, de eneste kampe, du kommer til at udkæmpe, bliver i dine drømme.
Pas på, Buck! Han rykker ind mod din venstre flanke.
Lad så det stakkels dyr være i fred.
Jeg ved godt, du er meget ked af det.
Hvis du har lyst til at hægte dig på og hjælpe med at fange Slim,
så er du mere end velkommen.
Men altså, der er lige nogle aggressivitets-ting,
vi er nødt til at diskutere.
Jeg ville ikke hjælpe jer umulige muhkøer om så mit liv afhang af det.
Ja, se, det er præcis det, jeg taler om.
Hej.
Kom så, piger, vi skal have fat i Slim!
"Kom så, piger, vi skal have fat i Slim."
Drøvtyggende duller!
Jeg kunne da fange ham Slim med den ene hov bundet på ryggen.
Vent nu lige. Det gør jeg!
Med eller uden makker.
Lad den løbe!
Helt klart maniodepressiv.
Af banen, søster, helt overhaler venstre om!
- Se dig for! - Hvor skal du hen, rapfod?
Jeg skal ud og nappe den kvægtyv og vise Rico, at jeg har det i mig.
Så sig farvel til jeres farm, piger, for Slim er min.
Det er heltetid. Her kommer jeg!
Her kommer jeg. Jeg er for sej! Kys mig selv!
Det var ellers en køn suppedas.
Hvad skal vi stille op over for det?
Se det fra den lyse side. Du må ikke glemme vores hemmelige våben.
Hemmelige våben?
Den bedste til at fange en kvægtyv er da en ko.
Ja, den logik kan du ikke engang argumentere mod.
Okay, måske kan du.
Grace, Maggie er så betaget af din sangstemme.
- Hvad med en lille sang? - Det skal du få betalt.
5000 stykker langhornskvæg. Ikke dårligt for en nats arbejde.
Vælg en farve.
Jeg sagde: "Ikke dårligt for en nats arbejde."
Tak.
Og at dømme efter øremærket,
ville jeg sige, det her var resten af Jens Hansens flok.
Havde Jens Hansen en bondegård?
Nemlig. Han havde en.
Nu hvor alle hans køer er forsvundet,
er det stakkels kvaj totalt på spanden.
Perfekt tidspunkt for en vis kløgtig opkøber at
træde til og tage al hans jord.
- Hvem er du? - Hvad har du gjort ved Onkel Slim?
Få poterne op, din smartenheimer.
Det er mig. Hallo.
Det er min forklædning til at snige mig ind til auktionerne og købe al jorden.
I debile, drævende aber.
Du må være den rigeste jordejer i Vesten.
Ja, men det, der for alvor varmer mit hjerte,
er at se de knoldesparkere lide.
I mine unge dage tjente jeg på de mest mest statelige gårde, Vesten har kendt.
Men de opblæste ranchejere forstod ikke at værdsætte mine talenter.
Måske kunne de bare ikke lide din sang.
Min sang?
Sangfugle "synger".
Saloon-piger "synger".
Små grimme snotnæsede unger "synger"!
Jeg jodler! Og jodlen, det er en kunst.
Så kunne de måske bare ikke lide din jodlen.
Han mente det ikke, Onkel Slim.
Alle elsker da jodlen.
Det er jo en af de sjoveste, mest fjollede, gakkede, grinagtige
lyde i hele Vesten.
HIMMELFARMEN
Er det korrekt, hvis jeg formoder at hver eneste gang,
vi har bragt en flok hjem til den her hemmelige hule,
er det lykkedes dig at sætte dig nøjagtig samme sted
og blokere den udsøgte ejendom for mit blik?
Ja, for det er min hyggekrog.
Hvad?
Den hedder Himmelfarmen.
Den ryger på auktion torsdag morgen.
Perfekt. Sæt hak i kalenderen.
Torsdag morgen. Lige efter vi har solgt den her flok.
Men det er bare en lille enmandsfarm.
Hvad gør det?
Når man taler om hævn,
tæller hver eneste hektar.
TORSDAG 24. SEPTEMBER
OFFENTLIG AUKTION JORD, BYGNINGER OG BESÆTNING
Jeg forstår det altså ikke. Skulle køerne ikke komme tilbage?
Far, hvad sker der, hvis de ikke kommer tilbage?
De skal nok komme hjem igen.
Sludder. Du ved godt, vi aldrig ser dem mere.
Hvad?
Det kan du ikke vide.
Det er en kendt sag, at køer
er de mest intelligente, handlekraftige dyr i Vesten.
Det har han ret i.
Man behøver ikke være ko for at regne ud, at de så skriften på væggen
og skyndte sig væk, mens de endnu kunne.
Hvad?
Åh, nej, de narrede os og lod os i stikken!
Flygt for livet!
Hør efter.
Hør efter!
Lad os nu ikke glemme, hvem det er vi taler om.
Kan du huske, da Grace hjalp dig med at løse den med ægget og hønen?
Fru Caloway vidste hvad der skulle gøres da dit hoved sad fast i spytbakken.
Lad mig være i fred!
Maggie ville gøre os alle sammen til vindere.
Jeg tror virkelig ikke, der er noget de tre køer ikke er i stand til at gøre.
TAG FIRE, BETAL FOR TRE
Hvad de end har tænkt sig, så må de hellere gøre det snart.
Jeg er knageme ked af det, Pearl.
Det er virkelig en skam. Det er det.
Jeg ved ikke, hvad der er værst, at miste min farm til højestbydende
eller at vide, at mine piger er alene og fortabte derude.
Kom nu, piger.
Enten er jeg god til det her, eller også er færten af ham blevet stærkere.
Bare på ham.
- Pas på, Slim. - Nej, det er løgn.
Vi er på sporet af dig.
Det her lugter langt væk af Buck.
Vi lader ikke det dumme, gamle trick stoppe os.
Før eller siden vil alle de spor munde ud i et, og så...
Åh, nej, sporene!
Skynd jer lidt, vi må holde os på sporet.
Hvilket spor? Jeg kan ikke se noget.
Pas på!
Skybrud! Søg højere op.
Kom nu, piger. Vi kan ikke give op.
Nu er det nok.
Så snart det her er stilnet af,
vender vi om og går hjem til Himmelfarmen.
Vi skulle jo fange Slim og indkassere dusøren, ikke?
Vi har jo aldrig haft en chance for at fange Slim.
Hele denne tåbelig plan
gik kun ud på, at du ville hævne dig på de kvægtyve.
Til din orientering, grevinde,
går hele denne tåbelige plan ud på, at vi skal redde vores farm.
Vores farm havde måske en reel chance, inden du dukkede op.
Sig mig, hvad mener du med det?
Svanse omkring med den vulgære show-ko-opførsel.
Jeg prøvede jo...
At spilde vores tid med dine tåbelige planer.
Gennem årene har Himmelfarmen overlevet alle naturens prøvelser.
Men du, Maggie, er den største katastrofe, der har ramt vores farm.
Hvis det er sådan, du ser på det,
er det måske på tide, vi går hver til sit.
Det er den første gode idé, du har fået.
Fint!
Fint.
Jeg var jo aldrig kommet til at føle mig hjemme på jeres farm alligevel.
Regnen vælter ned Som om himlen græder
Det har været mørkt Så længe jeg kan huske
Hvordan kan man holde ud Hvis man aldrig kan være sikker på om
Solen vil skinne igen
Det føles som en evighed Siden denne torden gik i gang
Skyerne har lagt sig Over dalen og kløften
Hvad skal man gøre Når man altid vil tænke på
Om solen vil skinne igen?
Hvad hvis regnen varer ved
Hvad hvis himlen altid vil være grå
Hvad hvis vinden kun tager til
Men aldrig hører op
Måske bliver blæsten Snart træt af at blæse
Måske vil det snart være forbi Amen
Hvad skal man gøre Hvis man ikke ved
Om solen vil skinne igen?
Hvis blot jeg vidste besked
Send mig et tegn En lille solstråle
Gud, hvis du lytter til mig Hvor længe vil det vare før
Solen vil skinne igen?
- Vågn op. - Må jeg betale?
Den smagte meget bedre i min drøm.
Så skal du vel af sted nu.
Hvor tager du hen?
Jeg tager nok et smut ud til Grand Canyon.
Og jeg vil se Venedig, inden jeg dør.
Vent nu lige, hvor er Grace?
Hej med jer. Hvor er jeg glad for, I er stået op.
Kom lige og se.
Hvad i alverden? Hvor kommer alle de ting fra?
Det er grønt, det er saftigt, og det er gratis. Klap i og spis.
Godmorgen. Jeg ser, I har taget for jer af retterne.
Har ikke set en smuk kvinde uden en god appetit.
Hov, så er det godt, din børste...
Han er ikke en børste.
Han er en ægte ørkenshaman. Vores helt egen vismand.
Shaman, kok, høvding og flaskevasker.
Jeg er alt-mulig-præriehare, til jeres tjeneste.
Folk på de her kanter kalder mig Lykke-Jack.
De plejede at komme langvejs fra bare for at røre min lykkebringende fod.
For dælen!
Det sker tit for mig. Nå, hvor kom jeg til?
Voilà.
Så skal jeg bare lige have den sat over, den er færdig om et øjeblik.
Hør, vi spiser ikke kød. Det er sådan en slags professionel hensyntagen.
Måske kan vi spise sammen en anden gang.
Grace og jeg er på vej hjem til vores farm for at tage afsked med det hele.
Det har vi ligesom brug for.
Det kan jeg godt sætte mig ind i, det kan du tro.
Ind til for nylig havde jeg også et hjem. Ekko Minen blev den kaldt.
Vi prærieharer havde boet der i generation efter generation.
Indtil den grådige bandit rykkede ind
og kylede os ud som gårsdagens havregrød.
Undskyld os, gode mand, men vi er nødt til at gå...
Vent. Der er han!
Slim!
Vil det sige, det lede skadedyr gemmer sig i Ekko Minen lige nu?
- Med garanti. - Hvad tænker du på?
Jeg har en høne at plukke med det pyntesyge fjog og intet at miste.
Men det er for farligt at prøve at fange Slim alene.
Jeg har en lykkehare.
Det er ikke det eneste du har, Maggie! Du har os.
Nej.
Vi holder os til vores plan, og den er at gå hjem.
Vent lidt, I to.
Hvor sært det end lyder, har Grace faktisk fat i noget der.
- Mange tak. - I mangler penge.
Jeg vil hævne mig på Slim. Hvis vi tre går på ham, har han ikke en chance.
Når I har fået udbetalt dusøren,
forlader jeg Himmelfarmen og kommer aldrig mere tilbage.
Okay?
Dine overtalelsesevner er uhyggelige.
Okay.
Dusørjægere med yver, nu har jeg set det med.
Lad os komme af sted, de damer.
Det er tid til et underjordisk opgør.
Ude på landet Hvor heltene dør
Ude på landet Hvor de sunde og raske falder om
Hvor de frygtløse Begynder at skælve
Retfærdigheden findes her Og den er iklædt et yver
Køerne er stolte her
Du er ikke hjemme endnu Hjemme på Himmelfarmen
Hjem, hjem Du må hellere komme hjem
Hjem til Himmelfarmen
Okay, drenge, så tager vi den lige en sidste gang.
Hvem er jeg?
Onkel Slim?
Korrekt!
Jeg ifører mig min hat,
hvorefter jeg ifører mig mine briller.
- Hvem er du? - Hvor er Onkel Slim?
Det er stadig mig!
Kan I stupide skvadderpander da ikke få det ind?
Den altid punktlige hr. Væsel.
Okay, må jeg bede jer gøre plads for det sorte kvægmarkeds store mand.
Hvem er du?
Kom så! Hum jer, Muhkøer, eller jeg garver jeres huder på stedet.
Pas på jakken!
Nyd synet.
Som aftalt. 5000 hoveder prima langhornskvæg, hr. Væsel.
Mit navn er Wesley.
Hvad siger du til, vi rubber neglene
og får gennet de køer om bord på toget i en vis ekspresfart?
- Kom så. - Ja, selvfølgelig.
Lige så straks jeg er færdig med at tælle.
Lykke Jack, du fandt det!
Jeg tager hatten af for dig, Jack.
- Og du fik os herud i et stykke. - Der kan du se, hvad jeg sagde.
Hvorfor sagde du ikke noget om ham der?
- Det er Buck! - Klovnen de kaldte hest.
Jeg skal være her, hvis nu en hest bliver træt.
Kun køer.
Hør, mester! Du forstår ikke min situation her.
Det er dig, der ikke forstår.
Så nu siger jeg det igen.
De eneste dyr, der kommer forbi mig, er køer.
Kun køer.
Kom nu, vær nu en kammerat.
Hvad nu? Hvad laver I her?
Undskyld vi kommer så sent, vi blev væk fra flokken.
Denne vej, lille frøken. Bare hils fra Junior.
Hvad så, mester?
Fin hat, frue.
Han er sådan en charmør.
Undskyld mig, dummernik. Må jeg komme forbi?
Hey, hvad sker der?
- Hvorfor fik de lov at komme ind? - De er køer.
Hvad? Hvad så med prærieharen?
Ja, han fulgtes åbenbart med køerne.
Jeg følges også med køerne.
Hey, køer! Vent, vent lidt.
I må fortælle ham, at I kender mig. Se Junior, vi er gamle venner.
Kom nu, Margot! Grete!
Fru... hatteko.
Det er jeres gamle ven Buck.
Det siger mig ikke noget.
Kom tilbage.
Vent nu lige lidt.
De driller bare. Altså, hvis du kunne...
Køer!
Nu skal du passe lidt på.
Jeg smutter nu! Men lad os da dele en pose havre en dag.
Hyg dig.
Det er heltetid.
- Og hvad er så planen? - Lad os se.
Afled hans opmærksomhed, så sniger jeg mig op og vælter ham ned i vognen.
Så snører vi ham fast og ruller ham i kachotten.
For en sikkerheds skyld, hvad så med at gokke ham i nødden med den her?
Sådan, min kvie, nu bruger du hatten.
Den må jeg have igen, frøken.
Hør, Jack, det nemt nok.
Vogn, gok, reb, rul, kachot. Kom nu, Jack, fokuser.
Det her går galt, hvis du er åndsfraværende og flagrende.
Åh, godt. Jeg nåede det.
Undskyld. Stadig på udkig efter byttet?
Ja, sådan set. Hvorfor?
Hør. Jeg er kommet for at advare dig, vi heste må hjælpe hinanden mod Rico.
Når han har nappet kvægtyven, får han travlt med at indkassere dusøren.
- Og? - Og!
Når han fanger banditten, finder han pisken frem.
- Han er ikke bange for at bruge den. - Pisken?
Og så skal du ikke alene bære Rico, men også kvægtyven der.
Har du set den fyr? Han er enorm!
- Hvad skal jeg gøre? - Løb!
- Okay. - Løb som vinden!
Red dig selv. Drag bort. Fly!
- Rid mod solnedgangen. - Jeg er skredet.
- Løb. - Okay, tak, makker!
God vind, min ven. Farvel, fæhoved.
Han må have taget tumpetimer hos ham bøflen.
1420.
1440.
1435.
4336...
- Kan I tåber ikke tælle indenad? - Kom så.
Så må jeg tælle forfra.
- Der er han. - Okay, så er det nu.
Vent lidt. I må ikke glemme Slims hypnotiske magt
over dem, der ikke har absolut gehør. Jack, jeg håber, du kan tilgive mig.
For hvad dog?
- For det her. - Nu skal du passe på.
Hvor snarrådigt.
- Så har jeg talt dem. - Hvor mange er der?
4997.
Hvad? Vent.
Jeg synes, du sagde 5000 rent.
Det gjorde jeg. Gil må have talt forkert, sådan er det.
Der er en. Deroppe.
Så kan de andre ikke være langt væk.
Se så her.
Du kan godt glæde dig. Jodlen, det er kunst.
Hvad sker der her, Slimbo?
Måske var hun ikke kunstinteresseret.
Dummernik!
Hold mund, I sadelbumser.
Den ko er ikke født, der kan modstå min stemme.
Pas på bag dig, Onkel Slim!
Fanget.
Hvor havde du tænkt dig, du skulle hen?
Nu, Jack.
Hvad i al verdens riger og lande foregår der her?
Lad os komme ud herfra.
Jeg laver hestebøf af dig.
- Jackpot. - Der fik vi ham.
- Flot klaret. - Pas på.
Det er Buck.
Hey, Fætter Fut.
Tag pengene og fyr op under flugt-ekspressen.
Opgav jeg gøglerskolen for det her?
Det er Slim. Jeg fik Slim!
Rico bliver bare så stolt af mig.
Tusind tak.
Lad mig nu være.
Undskyld.
Kom piger, herind.
Det var Rico.
Hvad I alverden?
Jeg skal give dig bøffelbank. Kom tilbage.
- Nu skal du få. - Junior!
Få den tingest af.
Ricos sadel. Jeg bærer Ricos sadel.
Kom så!
Vi klarede den, piger.
Piger, vi har fået selskab.
Stop. Træk bremsen.
Pas på!
Pokkers.
Man skal åbenbart gøre alting selv her på stedet.
Det lyder tosset, men jeg tror, de køer er ude efter mig.
Måske kan de bare ikke lide din sang.
Hold mund.
Hr. Væsel...
Mine penge, hvis De vil være så venlig?
Jeg passede på dem for dig, Slim.
Selvfølgelig.
Men jeg har allerede hyret en til at passe på mine investeringer.
Må jeg præsentere den mest nedrige, tvetungede revolvermand,
jeg nogensinde har haft den ære at kunne kalde min makker.
Nu smigrer du, chef.
Det kan ikke passe.
Hans omdømme som dusørjæger er yderst velkendt,
men her på det sidste har han haft en ekstratjans med at slette mine spor.
Rico vil eskortere jer til grænsen
og sørge for, der ikke sker flere uheld.
Og hvis I nu vil have mig undskyldt,
så er der et lille stykke himmel under hammeren her til morgen.
Han vil købe vores farm.
Adiós!
Jeg ved ikke, hvordan du fandt herud,
men hold dig til mig, så lærer du at værdsætte den anden side af loven.
Okay, kom så, hum dig, Muhko. Ind med dig.
Der står en fin bås klar til dig i den store stald i himlen.
Ind med jer.
Kom nu, I dumme køer.
Herligt. Og fyr så op under kedlen, så vi kan komme af sted.
Skynd jer at stikke af, piger. Løb!
Buck, er du blevet vanvittig?
Ja, det kan ikke udelukkes.
Eller måske har jeg bare fundet ud af, hvem de rigtige helte er.
Vent. Hvad nu hvis det bare er en fælde?
Det er ikke en fælde.
Det er et mirakel! Kom så!
I tror nok, I har krammet på mig, hvad?
Tro om igen!
Det er omsonst.
Lad os stikke hovederne sammen. Mere hjerne, og mindre vold.
Okay.
Okay, Caloway. Tag den.
Lykketræf.
Åh, du godeste. Er det tæppefald for Rico?
Bravo!
Du slog Rico ud.
Hold op. Det var let.
Ja, det skal fedt hjælpe.
Alameda Slim er over alle bjerge nu.
Hun har ret. Med mindre vi pludselig får vinger, når vi aldrig hjem I tide.
Jeg nægter at tro, hvad jeg hører.
Det her tog kører lige forbi Himmelfarmen.
Hvad for en plante, har du tygget drøv på?
Hvordan skulle vi kunne køre den tingest?
Hvordan?
Jeg skal sige dig hvordan.
På samme måde som vi gik fra gården ud i det ukendte.
På samme måde som vi ordnede de dullede dansøser.
Og samme måde som vi trodsede det store Vilde Vesten,
uden hverken at have vådt eller tørt at gøre godt med.
Vi har fanget Slim en gang, og vi vil gøre det igen.
Hvem er med mig?
Ud i det fri, tyrebasser. Løb i sikkerhed.
- Fyr den af. - Køer styrer for vildt.
- Hvad så, smukke? - Dav med dig.
Ja, hernede. Halløjsa.
Jeg har to ord til jer drenge.
Koldt styrtebad!
Vi har ikke tid til det pjat der, vi har en farm vi skal redde.
- Måske kan vi hjælpe jer. - Måske kan vi hjælpe jer...
Hej! Kom og besøg os en dag.
CHUGWATER 8 KM
Nej! Det er morgenekspressen.
Der kommer et skiftespor.
Den er jeg med på. Hop op.
- Kom så, muldyr. - Fuld skrue.
Fartbøller!
Vi ses hjemme på farmen, piger.
Held og lykke!
Det sker tit for mig.
Solgt! Al jord, bygninger og besætning
hørende til Himmelfarmen
er hermed solgt til hr. Yancy O'Del.
En fornøjelse at handle med Dem.
O'Del er mit navn, jordopkøber af gavn.
De kan sætte Dem ned derovre.
Skriv skødet under, og så er ejendommen Deres.
Det er da glimrende, hr. Sherif.
Der har vi den!
Hjem kære hjem.
Og halløjsa for et sving, se.
- Bremsen. - Det kan vi ikke nå.
- Kører vi så ikke af sporet? - Vi laver vores eget.
Det her bliver ikke rart.
SKØDE
Nu tilhører hele territoriet mig.
Fem cents for de kyllinger.
Kom nu, folkens, hører jeg to cents?
Kom nu, venner. Rolig.
Løb for livet!
Pas på!
Hvad ligner det at køre galt med et tog på min private grund?
Det kan ikke passe.
Ikke et skridt længere.
Grisebasser! Det er tid til at åbne en dåse ørefigner.
Hvem...
Kom så ud derfra.
Skal vi giv dem et gok? Så lad os gå amok!
Det er Alameda Slim.
I tror, I har vundet?
Det er ikke forbi, før den fede mand har sunget.
Alameda Slim, du er arresteret.
Der er ingen, der skal lægge sig ud med Pearls piger.
- Hej, piger. Giver I mælk? - Buck!
Det er bare sjov.
Kør ham væk, drenge. Jeg håber, du kan lide vand og brød.
FÆNGSEL
Dine køer kan ikke bruge den dusør til ret meget.
Kan du finde noget at bruge den til?
Min farm er reddet.
Hvor er Maggie?
Tænk, at hun bare sådan går.
Jeg kommer til at savne hende.
Også jeg, Grace.
Hendes gæve facon, hendes gejst. Hun vovede sit liv for os.
Os som var hende fremmede?
Det er en gave at have kendt hende. Hun var en ko, som ingen anden ko.
Lige ned til hendes vulgære kropslige uddunstninger.
Det var godt.
Jeg var lige ved at tanke op til turen,
da jeg hørte alle de pæne ting, I stod der og sagde om mig.
Måske kunne jeg godt blive hængende lidt.
Hvad med for evigt?
Ja, hvad siger du til det, Caloway.
Er den her farm stor nok til os begge to?
Kun hvis du lader mig bære hatten.
Kom så, flyt yveret, piger!
Sidste ko i stalden skal stå op og sove.
Okay, alle sammen, stort smil!
"Og sådan gik det til, at Alameda Slim,"
"den mest berygtede og frygtede kvægtyv,"
"blev pågrebet og afsløret af tre usædvanlige malkekøer."
For dælen, Jeb. Jeg sagde jo, du skulle vente til det blev din tur.
Og sagde jeg ikke til dig, du skulle holde dig væk fra min tønde?
Hvor er det rart, at Jeb endelig har fundet en ven.
Der kommer de.
MARKED
Flot klaret!
Goddag, de damer.
Hey, Barry. Tre damer, to konger.
Fuldt hus.
Og bisonoksen er trumf.
Smukke, jeg vil love dig At når du har været der
Er der intet andet syn i verden Der kan hamle op med det her
Det eneste der mangler Er at du er min gæst
På mit lille stykke himmel Helt ude vestpå
Hvad med at komme på besøg?
Der er plads i reden
På mit lille stykke himmel Helt ude vestpå